ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتا رمن نے ایشین انفراسٹرکچر انویسٹ منٹ بینک کے بورڈ آف گورنرز کی چھٹی سالانہ میٹنگ میں شرکت کی
مرکزی وزیر خزانہ اور کارپوریٹ امور محترمہ نرملا سیتا رمن نے آج نئی دہلی سے ویڈیو کانفرنسنگ کے ذریعے ایشین انفراسٹرکچر انویسٹ منٹ بینک  کے بورڈ آف گورنرز کی چھٹی سالانہ میٹنگ میں شرکت کی۔
سالانہ میٹنگ میں ہر سال، بورڈ آف گورنرز اے آئی آئی بی سے متعلق اہم معاملوں اور اس کے مستقبل کے وژن پر اہم فیصلے لینے کے لیے ملاقات کرتے ہیں۔ بھارت اے آئی آئی بی کا بانی رکن اور دوسرا سب سے بڑا شیئر ہولڈر ہے۔ بھارت کے پاس اے آئی آئی بی کے اندر سب سے بڑے پروجیکٹ پورٹ فولیو میں سے ایک ہے۔ اس سال کی سالانہ میٹنگ ’’آج کی سرمایہ کاری کل کی تبدیلی‘‘ موضوع پر اے آئی آئی بی اور متحدہ عرب امارات کے ذریعے مشترکہ طور پر منعقد کی گئی ہے۔
ایشین انفراسٹرکچر انویسٹ منٹ بینک  کے بورڈ آف گورنرز کی چھٹی سالانہ میٹنگ میں آج نئی دہلی سے شرکت کرتیں وزیر خزانہ اور کارپوریٹ امور محترمہ نرملا سیتا رمن
وزیر خزانہ نے ’’کووڈ-19 بحران اور کووڈ کے بعد تعاون‘‘ موضوع پر گورنرز کی گول میز کانفرنس میں اپنے خیالات شیئر کیے۔ اس دوران محترمہ سیتا رمن نے بھارت سمیت ممبر ممالک کو ان کے کووڈ-19 کی روک تھام اور اس کا سامنا کرنے کی کوششوں میں مالی تعاون مہیا کرانے میں اے آئی آئی بی کے ذریعے فوری قدم اٹھانے کی ستائش کی۔ وزیر خزانہ نے کہا کہ مختلف شعبوں میں متعینہ وقت پر ڈھانچہ جاتی اصلاحات کے ساتھ، حکومت ہند کے ذریعے لائی گئیں سماجی اصلاحات اور کاقتصادی ترغیبی پیکیج بھارت کی اقتصادی اصلاح کے عمل میں اہم رہے ہیں۔ خورد مالی اداروں کے لیے قرض گارنٹی اسکیم سمیت راحت پیکیج، قومی برآمداتی بیمہ اکاؤنٹ کے ذریعے پروجیکٹ کی برآمدات کو ترغیب، کھادوں کے لیے اضافی سبسڈی، پردھان منتری غریب کلیان یوجنا کے تحت 80 کروڑ لوگوں کو مفت اناج اور صحت عامہ پر زور کے ساتھ کئی فلاحی اسکیموں سے معیشت کو مؤثر طریقے سے اور مہارت کے ساتھ رفتار دینے اور زندگیوں اور خاص طور پر غریب اور محروم طبقوں کے معاش کی حفاظت کرنے میں مدد ملی ہے۔
محترمہ سیتا رمن نے اپنے شہریوں کی تیزی سے ٹیکہ کاری کی بھارت کی کامیاب مہم پر زور دیتے ہوئے کہا، ایک ارب ٹیکہ لگانا بھارت میں مضبوط سائنسی اور تکنیکی ایکو سسٹم کی مدد سے حاصل کیا گیا سنگ میل ہے۔ وزیر خزانہ نے بھارت کی ایک عالمی ہیلتھ ایکسس پہل ’’ویکسین میتری‘‘ کو بھی نمایاں کیا جس کے تحت 7 کروڑ ’میڈ ان انڈیا‘ کووڈ-19 ٹیکے 95 ممالک اور اقوام متحدہ کے اداروں کو دیے گئے، جس میں سے 2 کروڑ خوراک کو ویکس سہولت کے تحت 47 ممالک کو اور 1.2 کروڑ ٹیکے 47 ممالک اور اقوام متحدہ کے امن مشن کو عطیہ کے طور پر دیے گئے۔
محترمہ سیتا رمن نے کہا کہ موجودہ بحران اور ماحولیاتی بحران نے ملٹی لیٹرل ڈیولپمنٹ بینکس  کی اہمیت اور کثیر جہتی ترقیاتی مالیات کے ساتھ ہی ممالک کی کوششوں کو پورا کرنے کی فوری ضرورت کو دہرایا۔ اس سلسلے میں، انہوں نے بینک سے کچھ امیدوں پر روشنی ڈالی، جس میں سماجی انفراسٹرکچر کے شعبہ میں اثاثوں کی تعمیر و ترقی میں سرمایہ کاری کے مواقع تلاش کرنے کی ضرورت، شمولیتی اور سبز ترقی کے لیے پرائیویٹ سیکٹر سے سرمایہ کا انتظام کرنے پر زور دینا اور اعتماد، شفافیت اور معیاری کام کاج اور سرمایہ کاری کو یقینی بنانے کے لیے ایک ریزیڈنٹ بورڈ اور علاقائی دفاتر کا قیام شامل ہے۔
محترمہ سیتا رمن نے ایک سرکردہ مالیاتی ادارہ کے طور پر مستقبل میں اے آئی آئی بی کی کوششوں کو بھارت کے تعاون اور حمایت کا بھروسہ دلایا۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ یکم جولائی کو 8,000 سے زیادہ سرکاری ملازمین کو بڑے پیمانے پر ترقی دینے کے بعد،ڈی اوپی ٹی اب آئندہ دو سے تین ہفتوں میں افسران کے اگلے گروپ کو ترقی دینے کے لیے تیار ہے
مرکزی سکریٹریٹ آفیشل لینگویج سروس گروپ-اے کے افسران کے ایک وفد نے اپنی زیر التواء ترقیوں سے آگاہ کرنے کے لیے آج مرکزی وزیر ڈاکٹر جتیندر سنگھ سے ملاقات کی
عملہ جات اور ٹریننگ کےمحکمہ  نے ایک ہی بار میں 8,000 سے زیادہ سرکاری ملازمین کو بڑے پیمانے پر ترقی دینے کے بعد اب اگلے دو سے تین ہفتوں میں مزید افسران کوترقی دینے کی تیاری کرلی ہے ۔
یہ بات سائنس و ٹیکنالوجی کے مرکزی وزیر مملکت ؛ ارضیاتی سائنس کے وزیر مملکت ؛ وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت، ڈاکٹر جتیندر سنگھ نے آج اس وقت یہ بات کہی جب مرکزی سکریٹریٹ آفیشل لینگویج سروس گروپ-اے کے افسران کے ایک وفدنے ان سے ملاقات کی۔
وزیرموصوف نے وفد کو یقین دلایا کہ ان کی ترقی کے معاملے کو بھی ضابطے کے مطابق تیزی سے آگے بڑھایاجائیگا کیونکہ ترقیوں سے قبل ایک سال سے لے کر 18 ماہ تک افسران کی تربیت کا لازمی ضابطہ ہے۔ انہوں نے وفد سے کہا کہ ان کے مطالبات کو ہمدردی سے دیکھیں کے اور اگر ترقیوں میں کوئی رکاوٹ ہے تو اسے دورکیاجائیگا۔
ڈاکٹر جتیندر سنگھ نے کہا کہ سرکاری ملازمین کو بغیر ترقی کے ملازمت سے سبکدوش ہوتے دیکھنا مایوس کن ہے اور انھوں نے اس پورے معاملے میں ذاتی دلچسپی لینے پر وزیر اعظم جناب نریندر مودی کا شکریہ ادا کیا۔ انہوں نے کہا کہ اس کے بعد مستقبل میں ہونے والی تمام ترقیوں کو ہموار بنایا جائے گا کیونکہ 8,089 ملازمین کو ترقیاں دینے میں تمام قانونی رکاوٹوں کو دور کیا گیا ہےجس میں 4,734 سی ایس ایس سے، 2,966 سی ایس ایس ایس سے اور 389 سی ایس سی ایس سے ہیں۔
یاد رہے کہ اس سے قبل، یکم جولائی 2022 سے ڈی او پی ٹی نے 8,089 سے زیادہ سرکاری ملازمین کو ایک ہی بار میں تین اہم سکریٹریٹ سروسز سے متعلق بڑے پیمانے پر ترقی دی تھی۔ ڈاکٹر جتیندر سنگھ کی صدارت میں پچھلے دو مہینوں میں ڈی او پی ٹی میں کئی دور کی اعلیٰ سطحی میٹنگوں کے بعد سنٹرل سکریٹریٹ سروس ، سینٹرل سکریٹریٹ اسٹینوگرافرز سروس  اور سینٹرل سکریٹریٹ کلریکل سروس  سے تعلق رکھنے والے ان ملازمین کی بڑے پیمانے پر ترقی کے احکامات جاری کیے گئے ہیں۔ وزیرموصوف نے کہا کہ قانونی ماہرین سے بھی تفصیلی مشاورت کی گئی کیونکہ کچھ احکامات زیر التوا رٹ درخواستوں کے نتائج سے مشروط تھے۔
ڈاکٹر جتیندر سنگھ نے کئی مواقع پر اس مسئلے کو حل کرنے کے لیے مرکزی سکرٹریٹ کے عہدیداروں کے وفود سے بھی ملاقات کی، کیونکہ ان کا خیال تھا کہ یہ تین سروسز –سی ایس ایس ، سی ایس ایس ایس اور سی ایس سی ایس مرکزی سکرٹریٹ کے انتظامی کام کاج میں ریڑھ کی ہڈی کی حیثیت رکھتی ہیں۔
ڈاکٹر جتیندر سنگھ نے یہ بھی یاد کیا کہ تین سال پہلے، ڈی او پی ٹی نے مختلف سطحوں پر مختلف محکموں میں تقریباً 4,000 افسران کو بڑے پیمانے پر ترقیاں دی ہیں ، جس کی کافی تعریف ہوئی تھی۔
ڈاکٹر جتیندر سنگھ نے کہا کہ سکرٹریٹ سروسز گورننس کا ایک لازمی ذریعہ ہیں، کیونکہ ان کے ذریعہ تیار کردہ نوٹ اور مسودے حکومتی پالیسیوں کی بنیاد بناتے ہیں کیونکہ تجاویز حکومتی مراتب میں مختلف مراحل سے گزرتی ہیں۔
صدر جمہوریہ کا سکریٹریٹ
صدرجمہوریہ ہندنے جناب پرنب مکھرجی کو ان کی سالگرہ پرخراج عقیدت پیش کیا
صدرجمہوریہ ہند جناب رام ناتھ کووند نے سابق صدرجمہوریہ ہند ، جناب پرنب مکھرجی کوآج  راشٹرپتی بھون میں ان کی سالگرہ پرخراج عقیدت پیش کیا۔ صدرجمہوریہ کے ساتھ ساتھ راشٹرپتی بھون کے عہدیداران نےبھی جناب پرنب مکھرجی کی تصویر کے سامنے انھیں گلہائے عقیدت پیش کئے ۔
محنت اور روزگار کی وزارت
زرعی اوردیہی مزدوروں کے لئے کل ہند صارف قیمت فہرست نمبر-جنوری 2022ء
نئی دہلی:18؍فروری2022:
زرعی اور دیہی مزدوروں کے لئے کل ہند صارف قیمت فہرست نمبرجنوری 2022ء کے مہینے کےلئے دو عدد اور ایک عدد کی کمی کے ساتھ بالترتیب 1095اور 1105پر ہے۔زرعی مزدوروں اور دیہی مزدوروں کے عام انڈیکس میں گراوٹ میں اہم تعاون غذا گروپ سے بالترتیب 4.65 اور 4.17عد د کی گراوٹ خاص طور سے دالوں، سرسوں تیل، تازہ مچھلی، چینی، گڑ، پیاز، سبزیاں اور پھل وغیرہ کی قیمتوں میں کمی کے سبب آئی ہے۔
انڈیکس میں گراوٹ؍اضافہ الگ الگ ریاستوں میں الگ الگ رہی۔زرعی مزدوروں کے معاملے میں 11ریاستوں میں 1 سے 9عدد کی کمی اور 9ریاستوں میں 1سے 8عدد کا اضافہ درج کیا گیا۔تمل ناڈو 1292 عدد کے ساتھ انڈیکس ٹیبل میں سب سے اوپر ہے، جبکہ ہماچل پردیش 869 عدد کےساتھ سب سے نیچے ہے۔
دیہی مزدوروں کے معاملے میں 10ریاستوں میں 1سے 9عدد کی کمی اور 8ریاستوں میں 2سے 8عدد کا اضافہ درج کیا گیا، جبکہ یہ مدھیہ پردیش اور اُڈیشہ ریاستوں کےلئے مستحکم رہا۔ تمل ناڈو 1278 عدد کے ساتھ انڈیکس ٹیبل میں اول نمبر پر ہے، جبکہ ہماچل پردیش 917عدد کے ساتھ سب سے نیچے ہے۔
ریاستوں میں زرعی اور دیہی مزدوروں کےلئے صارف قیمت انڈیکس نمبر میں سب سے زیادہ کمی اترپردیش ریاست میں خاص طور سے گیہوں-آٹا، سرسوں تیل، سبزیوں، پھلوں اور جلاؤ لکڑی کی قیمتوں میں گراوٹ کے سبب محسوس کی گئی۔اس کے برعکس زرعی مزدوروں کے لئے صارف قیمت انڈیکس نمبر میں سب سے زیادہ اضافہ ہماچل پردیش اور راجستھان ریاستوں اور دیہی مزدوروں کے لئے جموں و کشمیر کا اضافہ چاول، مکّا، سبزی، پھل، گیہوں-آٹا، گوشت –بکری، سوتی کپڑاجلاؤ لکڑی وغیرہ کی قیمتوں میں اضافے کے سبب ہوا۔
سی پی آئی-اے ایل اور سی پی آئی-آر ایل پر مبنی افراط زر کی عددی شرح جنوری 2022ء میں 5.49فیصد اور 5.74فیصد تھی، جو دسمبر 2021ءمیں بالترتیب 4.78فیصد اور 5.03فیصد اور اسی ماہ کے دوران بالترتیب 2.17فیصد اور 2.35فیصد تھی۔ اسی طرح غذائی افراط زر جنوری 2022ء میں 4.15فیصد اور 4.33فیصد رہی، جو دسمبر 2021ء میں بالترتیب 2.99فیصد اور 3.17 فیصد اور پچھلے سال کے اسی ماہ کے دوران بالترتیب 1.02فیصد اور 1.22 فیصد رہی تھی۔
کل ہند صارف قیمت انڈیکس نمبر :
|
|
گروپ
|
|
زرعی مزدور
|
|
دیہی مزدور
|
||
|
دسمبر-2021
|
|
جنوری -2022
|
|
دسمبر-2021
|
|
جنوری -2022
|
|
عام انڈیکس
|
|
1097
|
|
1095
|
|
1106
|
|
1105
|
|
غذا
|
|
1035
|
|
1028
|
|
1042
|
|
1036
|
|
پان، سپاری وغیرہ
|
|
1857
|
|
1885
|
|
1867
|
|
1893
|
|
ایندھن اور روشنی
|
|
1198
|
|
1208
|
|
1194
|
|
1203
|
|
کپڑے، بستر اور جوتے
|
|
1116
|
|
1124
|
|
1143
|
|
1153
|
|
متفرقات
|
|
1149
|
|
1154
|
|
1152
|
|
1157
فروری 2022ء کے لئے سی پی آئی-اے ایل اور آر ایل 17مارچ 2022ء کو جاری کئے جائیں گے۔
وزارت دفاع
این سی سی ،مسلح افواج کی ایک مشعل بردار: رکشا راجیہ منتری شریپد نائک
سیلاب میں راحتی کاموں کے لئے این سی سی کی کوششوں کی ستائش کی
نئی دہلی 18 اکتوبر ۔رکشا راجیہ منتری جناب شریپد نائک نے کہا کہ این سی سی مسلح افواج کی مشعل بردار ہے ۔ راجیہ منتری نے نیشنل کیڈٹ کور  کی 51ویں مرکزی مشاورتی کمیٹی  کی آج یہاں منعقدہ میٹنگ کی صدارت کے دوران یہ بات کہی ۔ رکشا راجیہ منتری کی زیر صدارت سی اے سی ایک اعلیٰ ترین ادارہ ہے ، جو حکومت کو این سی سی کے آئین اور انتظامیہ سے متعلق پالیسیوں پر مشورہ دیتا ہے ۔
رکشا راجیہ منتری نے ٹریننگ ، کھیلوں ، ایڈونچر ، سماجی خدمت اورکمیونٹی ترقی سے متعلق مختلف شعبوں میں کیڈٹ کی کارکردگی کے لئے این سی سی کی ستائش کی ۔ جناب نائک نے سیکولرزم کے آئیڈیل کی تشہیر ، قومی یکجہتی ، بے لوث خدمات اور نوجوانو ں میں حب الوطنی کا جذبہ پیداکرنے کے لئے بھی این سی سی کی ستائش کی ۔
جناب نائک نے کہا کہ این سی سی نے اوڈیشہ ، بہار ، کیرالہ اور کرناٹک میں سیلاب اورقدرتی آفات کی صورتحال کے دوران ایک اہم رول اد ا کیا ہے ۔انہو ں نے مزید کہا کہ ہندوستان اورقزاخستان اوردیگر دوست ملکوں کے درمیان مفاہمت نامے سے نوجوانوں کے تبادلے کے پروگرام کے سلسلے میں بیرونی ملکوں کا دورہ کرنے کے لئے دیہی اور نیم شہری نوجوانوں کو مدد ملے گی۔ جناب نائک نے یہ امید ظاہر کی کہ این سی سی کی تعداد آج کی 14 لاکھ سے بڑھ کر 2023 تک 15 لاکھ ہوجائے گی اور انہوں نے این سی سی کو مشورہ دیا کہ وہ اس کے کیڈر میں شمولیت کے لئے مزید لڑکیوں کی حوصلہ افزائی کریں ۔
ڈی جی این سی سی لیفٹیننٹ جنرل راجیوچوپڑہ نے سی اے سی کے ارکان کو پچھلے دوسالوں میں این سی سی کی سرگرمیوں سے متعلق ایک تفصیلی اپ ڈیٹ پیش کی ۔ کمیٹی نے متعدد امور پر غور وخوض کیا تاکہ ٹریننگ کی کوششوں کو بڑھایا جاسکے ،جس سے این سی سی نوجوانوں میں کردار ، ڈسپلن اورقائدانہ صلاحیتیں ڈیولپ کرنے سے متعلق اپنے متعینہ رول کو مسلسل جاری رکھ سکے ۔
این سی سی کے فی الحال ملک گیر سطح پر اثرات ہیں، جس میں دور دراز کے علاقے ،سرحدیں اور ایل ڈبلیو ای علاقے شامل ہیں ۔ سی اے سی نے التزامات ، سرگرمیوں اوراقدامات پر نظرثانی کی تاکہ اس تنظیم کو مزید موثر بنایا جاسکے ۔
رکشا راجیہ منتری جناب شریپد نائک نے میٹنگ کی صدارت کی ،جس میں فوجی سربراہ جنرل بپن راوت ، بحریہ کےسربراہ ایڈ مرل کرم بیر سنگھ ،فضائیہ کے سربراہ ائیر چیف مارشل آر کے ایس بھدوریہ ، دوارکان پارلیمنٹ ڈاکٹر سونل مان سنگھ اور جناب کلدیپ رائے شرما ، ڈی جی این سی سی لیفٹیننٹ جنرل راجیو چوپڑہ ، وزارت دفاع کے سینئیر افسران اور دیگر معروف معززین نے شرکت کی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4654
(Visitor Counter : 58
یو پی ایس سی
مرکزی مسلح پولیس افواج  امتحان، 2019
سپریم کورٹ کے 18 مئی 2022 کے فیصلے کی بنیاد پر، سنٹرل آرمڈ پولیس فورسز  امتحان، 2019 کے حتمی نتائج کو دوبارہ ترتیب دیا گیا اور 5 ستمبر 2022 کو پریس نوٹ کے ذریعے اعلان کیا گیا۔ اس میں تقرری کے لیے میرٹ کے لحاظ سے 288 امیدواروں کی سفارش کی گئی۔
کمیشن نے سنٹرل آرمڈ پولیس فورسز  امتحان 2018 کے رول 16  اور  کے مطابق آخری تجویز کردہ امیدوار کے بعد میرٹ کے لحاظ سے ایک ریزرو فہرست بھی تیار کی ہے۔
کمیشن اس کے ذریعے ریزرو لسٹ میں شامل امیدواروں میں سے مندرجہ ذیل 41 امیدواروں کو سینٹرل آرمڈ پولیس فورسز  امتحان 2019 کی بنیاد پر بقیہ اسامیوں کو پر کرنے کی سفارش کی ہے، جس میں 19 جنرل، 02 ای ڈبلیو ایس، 19 دیگر پسماندہ طبقات شامل ہیں۔ اور 1 درج فہرست قبائل کا امیدوار شامل ہے۔ تجویز کردہ امیدواروں کو وزارت داخلہ کے ذریعے براہ راست مطلع کیا جائے گا۔
01 عام زمرہ کے امیدوار، رول نمبر 0835156، 07 او وی پی کیٹیگری کے امیدواروں کا رول نمبر 0508733, 0804093, 0818440, 1103418, 1111841، 1200577, 1900725 اور ای ڈبلیو ایس کیٹیگری کے ایک امیدوار کا رول نمبر, عارضی 1119693 ہے۔ ان 41 امیدواروں کی فہرست درج ذیل ہے:-
یو پی ایس سی
سول سروسز  امتحان 2020 کا نتیجہ
نئی دہلی، 23 اکتوبر 2020، چار اکتوبر 2020 کو منعقد کئے گئے سول سروسز  امتحان 2020 کے نتیجے کی بنیاد پر سول سروسز  امتحان 2020 میں بیٹھنے کے لئے درج ذیل رول نمبر والے امیدواروں کو اہل پایا گیا ہے۔
ان امیدواروں کی امیدواری عارضی ہے۔ امتحان کے قوانین کے مطابق ان تمام امیدواروں کو سول سروسز  امتحان 2020 کے لئے مفصل درخواست کے فارم ۔I  میں پھر سے درخواست دینی ہوگی۔ یہ فارم یونین پبلک سروس کمیشن کی ویب سائٹ  پر 28 اکتوبر 2020 سے 11 نومبر 2020 کو شام چھ بجے تک دستیاب رہے گا ۔ اہلیت حاصل کرنے والے تمام امیدواروں کومشورہ دیا جاتا ہے کہ 8 جنوری 2021 بروز جمعہ سے منعقد ہونے والے سول سروسز  امتحان 2020 میں داخلے کے لئے ڈی اے ایف۔I آن لائن بھریں اور اسے آن لائن جمع کرائیں۔ ڈی اے ایف۔I کو بھرنے اور اسے جمع کرانے سے متعلق اہم ہدایات ویب سائٹ پر دستیاب ہیں۔کامیاب قرار دیئےجانے والے امیدواروں کو آن لائن ڈی اے ایف۔I بھرنے سے پہلے مذکورہ ویب سائٹ کے متعلقہ صفحہ پر اپنا رجسٹریشن کرانا ہوگا۔ اہلیت حاصل کرنے والے امیدواروں کو یہ مشورہ بھی دیا جاتا ہے کہ وہ عملے اور تربیت کے محکمے کے نوٹی فکیشن بتاریخ 12 فروری 2020 کے بھارت کے گزٹ  میں شائع کئے گئے سول سروسز امتحان 2020 کے قوانین کو بھی دیکھیں۔
توجہ دیں کہ محض ڈی اے ایف۔I جمع کرانے سے ہی کسی امیدوار کو سول سروسز  امتحان 2020 میں داخلے کا حق نہیں ملے گا۔ امتحان شروع ہونے سے 3،4 ہفتے قبل اہل امیدواروں کے لئے کمیشن کی ویب سائٹ پر اس امتحان کے ٹائم ٹیبل کے ساتھ ای۔ ایڈمٹ کارڈ اپ لوڈ کیا جائے گا۔ محض ڈی اے ایف۔I جمع کرانے کے بعد امیدوار کے ڈاک کے پتے یا ای۔ میل ایڈریس یا موبائل نمبر میں کوئی تبدیلی ، اگر کوئی ہوتی ہے تو، کمیشن کو اس کی اطلاع فوری طور پر دی جائے۔
امیدواروں کو یہ اطلاع بھی دی جاتی ہے کہ سول سروسز  امتحان 2020 میں منعقد کئے گئے اسکریننگ ٹسٹ کے نمبروں، کٹ آف مارکس اور آنسر کیز سول سروسز امتحان 2020 کے مکمل عمل کے ختم ہونے یعنی آخری نتیجے کا اعلان ہونے کے بعد ہی کمیشن کی ویب سائٹ . https://upsc.gov.inپر اپ لوڈ کئے جائیں گے۔
یو نین پبلک سروس کمیشن کا ایک فیسی لٹیشن کاؤنٹر اس کے دھول پور ہاؤس ، شاہجہان روڈ نئی دہلی میں واقع کیمپس میں ایکزامینیش ہال بلڈنگ کے قریب ہے۔ امیدوار مذکورہ بالا امتحان کے اپنے نتیجے کے بارے میں کوئی معلومات/ وضاحت فیسی لٹیشن کاؤنٹر سے کام کے تمام دنوں میں صبح 10 بجے سے شام 5 بجے تک ذاتی طور پر یا ٹیلی فون نمبر 01123385271، 01123098543 اور 01123381125 سے حاصل کرسکتے ہیں۔
Click here for the results:
۔۔۔۔۔۔۔۔۔۔۔
م ن۔ ا گ۔ن ا۔

U-6674
(Visitor Counter : 142
اسٹیل کی وزارت
کان کی وزارت نے این ایم ڈی سی کو 5 اسٹار ریٹنگ سے نوازا
نیشنل منرل ڈیولپمنٹ کارپوریشن لمیٹیڈ ، اسٹیل کی وزارت کے تحت آنے والے ایک سرکاری انٹرپرائزز کو کانکنی اور معدنیات پر منعقد پانچویں قومی کانفرنس میں ان کے یہاں چل رہے سبھی لوہے اور کانکنی جیسے کمارسوامی ، بچیلی ڈپوزٹ-5، ڈپوزٹ 14 این ایم زیڈ اور ڈپوزٹ نمبر 10 کے تئیں تین سال کے لئے کل ملاکر نو 5 اسٹار کی ریٹنگ حاصل ہوئی ہے۔ پارلیمانی امور کوئلہ اور کانکنی کے مرکزی وزیر جناب پرہلاد جوشی نے این ایم ڈی سی کے ڈائریکٹر  جناب دلپ کمار موہنتی کو کمپنی کے ذریعہ کی جارہی کانکنی کے لئے مسلسل کوششوں پر اعزاز سے نوازا ۔
پارلیمانی امور، کوئلہ اور کانکنی کے مرکزی وزیر جناب پرہلاد جوشی نے کانکنی اور معدنیات کی پانچویں قومی کانفرنس کی صدارت کی اور ریاستی حکومتوں کو 52 سے زیادہ معدنیاتی بلاکس مختص کئے۔ انہوں نے منظورشدہ پروسیس کو آسان تر بنانے کے لئے ای-پورٹل کی بھی شروعات کی۔ کانکنی کی وزارت نے دیرپا اور جوابدہ کانکنی کرنے والے مائنس کو سال 18-2017، 19-2018 اور 20-2019 کے لئے پانچ اسٹار کی ریٹنگ فراہم کی ۔
این ایم ڈی سی کی جانب سے ایوارڈ حاصل کرتے ہوئے ڈائریکٹر  جناب دلپ کمار موہنتی نے کہا کہ بھارتی کانکنی کی صنعت میں ایک اہم شراکت دار کے طور پر ہماری یہ ذمہ داری بنتی ہے کہ ہم توانائی کی افادیت اور دیرپا پیداوار کے پروسیس کو نافذ کریں۔ 5 اسٹار ریٹنگ ،ماحولیات کے تحفظ کے تئیں ہماری عہدبستگی کی توثیق کرتی ہے۔
ایوارڈ کے لئے ٹیم کو مبارکباد دیتے ہوئے این ایم ڈی سی کے سی ایم ڈی جناب سمت دیب نے کہا کہ پچھلے کچھ سالوں میں ہمارے کانکنی کے احاطہ ڈیجیٹل کاری کے جانب بڑھ رہے ہیں۔ این ایم ڈی سی نے کانکنی کے لئے محفوظ، سائنسی اور دوست ماحول تدابیر کو اپنایا ہے جن کا اثر ماحولیات پر بہت کم ہوتا ہے۔ ہم ملک کے لئے دوستانہ ماحول میں کانکنی کا کام کرنے والے ہمارے اصول کے مطابق مختلف ماحولیات اور توانائی کے تحفظ کے اقدامات پر اپنی پیش رفت کو مسلسل جاری رکھے ہوئے ہیں۔
مالیاتی کمیشن
پندرہویں مالیاتی کمیشن نے پنچایتی راج کی وزارت سے ملاقات کی
نئی دہلی،26؍اپریل،پنچایتی راج کی وزارت ، بشمول اس کے سکریٹری جناب راہل بھٹناگر اور سینئر افسران ، نے پندرہویں مالیاتی کمیشن کے چیئرمین جناب این کے سنگھ ، کمیشن کے ارکان اور سینئر افسران کے سامنے تفصیلات پیش کیں۔
قابل توجہ ہے کہ آئین کی دفعہ -280   میں کہا گیا ہے کہ ریاست میں پنچایتوں کے وسائل میں اضافے کے لئے کسی ریاست کے مجموعی فنڈ میں اضافے کے لئے ضروری اقدامات مالیاتی کمیشن کی سفارشات کی بنیاد پر ہونے چاہئیں۔
مالیاتی کمیشن کی متعدد تجاویز میں سے وزارت نے 15 ویں مالیاتی کمیشن کے ذریعے پنچایتوں کو 10 لاکھ کروڑ روپے مختص کرنے کی تجویز پیش کی ہے جوکہ 14 ویں مالیاتی کمیشن کی تجویز سے 399 فیصد زیادہ ہے۔
اس میٹنگ میں وزارت کی تجاویز پر تفصیل سے بات چیت کی گئی، ان تجاویز میں:
- پنچایتوں کے مختلف زمروں کو فنڈ کی تقسیم۔
- کار گزاری کی بنیاد پر دی جانے والی امداد کے ضابطے کی ظاہری شکل میں ترمیم۔
- نان-پارٹ 9 علاقوں ؍ ڈی پیز اور آئی پیز اور مرکز کے زیر انتظام خطوں کی پنچایتوں کو فنڈ کی تفویض۔
- تعمیر کو چھوڑ کر دیگر سرگرمیوں سے منسلک پائیدار ترقیاتی مقاصد ۔
- پنچایتوں کے ذریعے ڈیجیٹل ٹیکنالوجی کو زیادہ اختیار کئے جانے کی ضرورت۔
- ریاستی حکومت کے ذریعے اپنے وسیلے سے آمدنی میں اضافے کا میکنزم تیار کیا جائے۔
وزارت اور کمیشن میں اس بات پر اتفاق ہوا کہ پنچایتی راج اداروں کے تینوں درجات کو مختص فنڈ ملنا چاہئے، جو کہ مقررہ بینڈ کے اندر کے تناسب میں ہونا چاہئے۔
کمیشن ان تمام تجاویز پر غور کرے گا جوکہ کمیشن کی حتمی سفارشات تیار کرنے کے مقصد کے لئے بھی کمیشن کے لئے مرکزی حکومت کے میمورنڈم کا حصہ بھی ہوگا۔
U-1974
(Visitor Counter : 37
کوئلے کی وزارت
این ایل سی انڈیا لیمیٹڈ نے کان کنی کے شعبہ سے 2600 ہیکٹیئر کی زمین واپس لی
پائیدار کان کنی کےلئے پرعزم کوششیں جاری
این ایل سی انڈیا لیمیٹڈکوئلے کی وزارت کے تحت ایک نورتن عوامی شعبہ کی کمپنی ہے ،جو حال میں قابل تجدید توانائی خصوصاً شمسی توانائی کی پیداوار کے شعبہ میں قابل ذکر کامیابی حاصل کررہی ہے۔پائیدار زمین کی واپسی اور مختلف دیگر ماحولیات–دوستانہ پہل جیسی کارروائیاں بھی پائیدار کامیابی حاصل کررہی ہے۔کان کنی والے سبھی علاقوں میں ، ماحولیات ،جنگلات اور ماحولیاتی تبدیلی کی وزارت کے ساتھ تعاون اور کاکنی کلوزر پلان کے مطابق شجر کاری اورگرین بیلٹ پروجیکٹ چلائے جارہے ہیں۔
گرین بیلٹ کریئشن کی پہل کے ایک حصے کے طورپر تھرمل پاور جنریشن اور فوسل فیول کان کنی میں سرگرم ،این ایل سی انڈیا لیمیٹڈ نے نویلی بستی اور صنعتی علاقوں میں دو کروڑ سے زیادہ پودے لگائے ہیں۔اس پی ایس یو نے اب تک کان کنی والے علاقوں سے 2600 ہیکٹیئر زمین واپس لے لی ہے اور 2188ہیکٹیئر زمین پر شجرکاری کی جارہی ہے۔اس علاقے میں مختلف قسم کے دیسی درخت لگائے گئے ہیں۔اب تک 27.96 لاکھ سے زیادہ پودے واپس لی گئی زمین پر لگائے جاچکے ہیں اور100ہیکٹئر کی زمین پر اعلی تکنیک پر مبنی سبزیوں کی پیداوار کی جارہی ہے۔
کان کنی کی سطح پر زیادہ بوجھ والی زمین کی پھر حصولیابی کے حصے کے طورپر کان کنی کے شعبوں میں بھرا جاتا ہے۔اس طرح کی مٹی کھیتی کےلئے بہتر نہیں ہوتی کیونکہ مٹی قسم منفی ہوتی ہے اور پودوں کےلئے غذائیت کی کمی رہتی ہے۔ایسی مٹی میں پودوں کی بڑھت کےلئے ضروری اجزا نہیں ہوتے۔کان کنی سے پہلے کی سطح پر مٹی کے معیار میں بہتری کرکےاور سائنسی زراعت کے طریقوں کااستعمال کرکے این ایل سی اپنی پرعزم کوششوں سے ایسے بھرے گئے علاقوں کو زرعی زمین میں تبدیل کرنے کی کوشش کررہی ہے۔
اپنی پائیدار کان کنی کی پہل کی طرف قدم بڑھاتے ہوئے این ایل سے نے 52 آبی ذخیروں کو 104 ہیکٹیئر پر بارانی پانی کے تحفظ سے تیار کیا ہے۔بوٹنگ کی سہولت سے لیس ایکو ٹوریزم پارک ، مختلف اقسام کے پروندوں والے ایک چھوٹا چڑیا گھر دیگر خصوصیات میں شامل ہے۔این ایل سی ایل کے ماحولیات کےلئے پائیدار اور دوستانہ پہل سے یہ علاقہ بڑی تعداد میں دیسی اور مہاجر پرندوں کےلئے گھر بن گیا ہے۔
بجلی کی وزارت
مرکزی وزیر توانائی بارہ، بہار میں این ٹی پی سی کے 660 میگاواٹ کے سپر تھرمل پاور پروجیکٹ کوقوم کے نام وقف کریں گے
لکھی سرائے، بہار میں پاور گرڈ کے سب اسٹیشن کی توسیع کے لیے سنگ بنیاد رکھا جائے گا
بجلی اور نئی اور قابل تجدید توانائی کے مرکزی وزیر جناب آر کے سنگھ 18 اگست 2023 کو بہار کے بارہ میں این ٹی پی سی کے بارہ سپر تھرمل پاور پروجیکٹ کا 660 میگاواٹ یونٹ قوم کے نام وقف کریں گے۔ جس 660 میگاواٹ یونٹ کا افتتاح کیا جا رہا ہے وہ پروجیکٹ کے مرحلہ I کایونٹ نمبر2 ہے۔ اس یونٹ کا آغاز قوم کو قابل اعتماد اور سستی بجلی فراہم کرنے کی حکومت کی کوششوں میں ایک اور سنگ میل ثابت ہوگا۔
بجلی اور نئی اور قابل تجدید توانائی کے مرکزی وزیر 18 اگست 2023 کو بعد میں پاور گرڈ کے 400/132 کے وی لکھیسرائے سب اسٹیشن کی توسیع کا سنگ بنیاد بھی رکھیں گے۔ یہ سب اسٹیشن پاور گرڈ کارپوریشن آف انڈیا لمیٹڈ نے تعمیر کیا ہےجو حکومت ہند کی توانائی کی وزارت کے تحت ایک مہارتنا سنٹرل پبلک سیکٹر انٹرپرائزہے۔ پروجیکٹ کے ایک حصے کے طور پر، 220 کے وی جی آئی ایس موجودہ سب سٹیشن کے احاطے میں تعمیر کیا جائے گا اور 500 ایم وی اے کی صلاحیت کے 2 ٹرانسفارمرز کی تنصیب کی جائے گی۔
لکھی سرائے میں سب اسٹیشن کی توسیع سے لکھی سرائے، شیخ پورہ، مونگیر اور جموئی اضلاع میں بجلی کی دستیابی میں بہتری آئے گی اور مستقبل میں توانائی کی طلب کو پورا کرنے کے لیے بجلی کی فراہمی میں بھی آسانی ہوگی۔ لکھیسرائے سب اسٹیشن میں 220 کے وی وولٹیج لیول کی جدید ترین جی آئی ایس ٹیکنالوجی کی تنصیب سے اس خطے کا قومی گرڈ سے رابطہ مزید مضبوط ہو گا۔ بجلی کی بلاتعطل فراہمی سے علاقے کی صنعتی اور تجارتی ترقی بھی ہوگی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 193.53 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا10.77کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
10,77,58,570
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں10.77 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
تعاون کی وزارت
کوآپریٹیو کے لیے اوپن ڈیجیٹائز نیٹ ورک کا آغاز
کوآپریشن کی وزارت نے ایک قومی کوآپریٹیو ڈیٹا بیس وضع کرنے کے لیے عمل کا آغاز کیا ہے۔
وزارت پہلے ہی مختلف پیرامیٹرس، ضابطوں اور عوامل کو حتمی شکل دینے سے متعلق شراکت داروں کے ساتھ صلاح ومشورہ شروع کرچکی ہے تاکہ اسے ڈیٹا بیس میں شامل کیا جاسکے۔
مجوزہ قومی ڈیٹا بیس، مرکزی وزارتوں، ریاستی سرکاروں، کوآپریٹیو فیڈریشنوں، کوآپریٹرس اور نبارڈ وغیرہ جیسے سیکٹر جاتی اداروں کے لیے، کوآپریٹیو کے شعبے کے لیے اصل منصوبہ سازی کے وسیلے کے طور پر کام کرسکتا ہے۔
یہ معلومات آج راجیہ سبھا میں کوآپریشن کے وزیر جناب امت شاہ نے ایک تحریری جواب میں دیں۔